Diari Oficial de la Generalitat Valenciana


Sumari del DOGV 7429, del 23-12-2014 (2014/11026)

Ampliació del termini per a l'obertura del sobre 3 de la licitació número CNMY14/DGTI/35. Servici d'anàlisi, disseny, desenrotllament i implantació d'un nou sistema informàtic, GESPERJU-2, que permeta la gestió, el control i el seguiment de totes les tasques de la gestió de personal al servici de l'Administració de Justícia.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7429

Data del DOGV
:   23-12-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/11914


Data del document
:   15-12-2014

Organisme emissor
:   Conselleria d'Hisenda i Administració Pública

Tipus de document
:   Anunci

Anàlisi jurídica

 Descriptors 

:   * Conselleria d'Hisenda i Administració Pública
    * contracte de serveis

Ampliació del termini per a l'obertura del sobre 3 de la licitació número CNMY14/DGTI/35. Servici d'anàlisi, disseny, desenrotllament i implantació d'un nou sistema informàtic, GESPERJU-2, que permeta la gestió, el control i el seguiment de totes les tasques de la gestió de personal al servici de l'Administració de Justícia. [2014/11349]  
Antecedents de fet  
  
Primer. En data 11 de juliol de 2013 es va acordar iniciar el procediment per a la contractació de l'expedient administratiu CNMY14/DGTI/35, Servici «d'anàlisi, disseny, desenrotllament i implantació d'un nou sistema informàtic, GESPERJU-2, que permeta la gestió, el control i el seguiment de totes les tasques de la gestió de personal al servici de l'Administració de Justícia», per mitjà de procediment obert amb pluralitat de criteris i tramitació ordinària.  
Segon. En data 14 d'octubre de 2014 es va dictar una resolució d'aprovació de l'expedient de contractació, dels plecs que el regixen i del gasto que comporta.  
Tercer. En dates 24 i 29 d'octubre de 2014, i 26 de novembre de 20700 es va publicar l'anunci de licitació en el DOUE, DOCV i BOE, respectivament.  
Quart. En data 1 de desembre de 2014 va finalitzar el termini de presentació de proposicions.  
Quint. La data prevista en els anuncis de la licitació per a l'obertura del sobre 2, «criteris ponderables en funció d'un juí de valor», és el dia 12 de desembre de 2014.  
Sext. La data prevista en els anuncis de la licitació per a l'obertura del sobre 3, «criteris avaluables de forma automàtica per aplicació de fórmules», és el dia 30 de desembre de 2014.  
  
Fonaments de dret  
  
Primer. L'article 160.1 del text refós de la Llei de Contractes del Sector Públic establix que l'obertura de les proposicions s'haurà d'efectuar en el termini màxim d'un mes comptat des de la data de finalització del termini per a presentar ofertes.  
Segon. L'article 49 de la Llei 30/1992, de 26 de novembre, de procediment administratiu comú, establix que «l'Administració, excepte precepte en contra, podrà concedir d'ofici o a petició dels interessats, una ampliació dels terminis establits, que no excedisca de la mitat dels dits terminis, si les circumstàncies ho aconsellen i amb això no es perjudiquen drets de tercer. L'acord d'ampliació haurà de ser notificat a les persones interessades».  
  
Per tot això, vistos els preceptes esmentats i els altres de general i pertinent aplicació, resolc:  
  
Primer  
Ampliar el termini màxim, donat el nombre de licitadors i la complexitat tècnica de les ofertes, amb la qual cosa, l'obertura del sobre 3, «criteris avaluables de forma automàtica», tindrà lloc el dia 14 de gener de 2015, a les 12.00 hores. Expedient administratiu CNMY14/DGTI/35 Servici «d'anàlisi, disseny, desenrotllament i implantació d'un nou sistema informàtic, gesperju-2, que permeta la gestió, el control i el seguiment de totes les tasques de la gestió de personal al servici de l'Administració de Justícia».  
  
Segon  
Publicar esta resolució en el DOUE, DOCV i BOE.  
  
València, 15 de desembre de 2014.- El conseller d'Hisenda i Administració Pública , p. d. (R 29.10.2014; DOCV 7399, 10.11.2014), la directora general de Tecnologies de la Informació: Sofia Bellés Ramos.